પર્યુષણના પ્રથમદિને કોઠારી ઉપાશ્રય ખાતે મોટીસંખ્યામાં ઉમટેલા શ્રાવકોને પાંચ કર્તવ્ય કયા કયા છે, તેની માહિતી આપતા મુનિ યોગેશરત્ન વિજયજીએ જણાવ્યું કે, પ્રથમ કર્તવ્યમાં અમારી પ્રવર્તના છે. જેમાં કોઈપણ સજીવસૃષ્ટીના જીવને મારવા નહીં. તેમની રક્ષા કરવી જોઈએ. બીજું કર્તવ્ય સાધર્મિક ભક્તિમાં સમાજમાં જે નબળાવર્ગના લોકો છે, તેઓને પગભર કરવા જોઈએ. ત્રીજું કર્તવ્યએ ક્ષમાપના જેમાં જાણે અજાણે કોઈની સાથે પણ મનદુ:ખ થયું હોય, કંઈ વધારે બોલાઈ ગયું હોય તેઓની માફી માગી મિચ્છામી દુક્કડમ કહી ક્ષમા માગવી જોઈએ. ચોથાકર્તવ્યમાં અઠ્ઠમનો તપ જેમાં આઠ દિવસના ઉપવાસમાં ત્રણ દિવસ તો ફરજિયાત ઉપવાસ કરવા જોઈએ. જ્યારે પાંચમા કર્તવ્યમાં શહેરના તમામ દેરાસરોમાં જઈ જુહાર કરવા દર્શન કરવા જોઈએ. પ્રથમ દિવસના ‌વ્યાખ્યાનમાં શ્રાવકો મોટીસંખ્યામાં પધાર્યા હતા.